title: Conchuncions condicionals en aragonés
text: As conchuncions condicionals en aragonés se fan servir en as oracions homonimas. Son conchuncions condicionals: si, como y quan, que no son exclusivament conchuncions condicionals.
  
  A conchunción si se puet pronunciar se, como se desvién en belsetán. Eixemplos d'uso:
  Si yo fuese más chóven, chugarba (tensino).
  Se vivo i fues aguantarinos la metat que agora (belsetán).
  Si s'hes presentau Franco l'habría votau a ell (aragonés d'a valle de Tella).
  
  Ye muito freqüent a forma si no por:
  Si no por lo que reluciba la nieu, quasi no se bizlumbraba (cheso).
  Se no perque son de goma, es hesen feto a miquetas (belsetán).
  
  A conchunción como:
  Como veigan lo fumo vendrán t'aquí (aragonés d'a valle de Tella).
  
  A conchunción quan:
  Quan ixe lo diz, ye que será verdat (cheso).
  
  A vegadas en uns pocos contextos se puet omitir a conchunción condicional si.
  Ises por la noche, el trobarías lleno de mixons (baixo-ribagorzano).
  Si hese lloviu, hesen cohiu mucho mas grano. (baixo-ribagorzano).
  
  Tamién bi ha locucions conchuntivas como con tal que u con tal:
  Con tal que vienga t'aquí.
  Una muller con las garras tuertas con tal me sepa apatrusquiar es calzons y es peazos.
  
  Referencias
  
  Bibliografía 
   Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010.
   BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN978-84-8094-061-0.
   Francho Nagore: Gramática de la Lengua Aragonesa. Zaragoza. Mira Editores. 1989.
  
  Condicionals
  Aragones